《再叠前韵》
明代·钟昌

鳌台握别一年馀，蓬室萧疏几索居。落日千家戎马急，孤城万里阵云舒。

催人短鬓时时白，人望长江滚滚虚。矫首未能同笑语，青灯仍得近高庐。

作者简介：钟昌，字继文。东莞人。明穆宗隆庆五年（一五七一）进士。初授广西阳朔知县，神宗万历三年（一五七五）升户部主事，转员外郎，擢郎中。出任常德知府。服父丧归，起补彰德知府，历官福建盐运使、山东右参政、云南按察使，累官布政使。以病乞休，加太仆卿，致仕。年七十卒。有《碧松馆集》。清道光《广东通志》卷二八一有传。